ZAPISNIK

sa 14. sjednice Općinskog vijeća Općine Vela Luka održane 06. studenog 2023. godine u Općinskoj vijećnici s početkom u 18.00 sati, javno prenošene putem lokalnih radija (fonozapis čini sastavni dio ovog zapisnika) i društvenih mreža.

Nazočni: Zoran Manestar – predsjednik, Deni Surjan, Ivana Prižmić (zakasnila 18 min.), Ivan 
               Plantić, Dino Žuvela, Joze Burmas, Ranko Surjan, Milijana Matas, Maja Andreis i  
               Nino Vlašić  – vijećnici;   
               Katarina Gugić – Općinska načelnica, Ana Jobst, Darko Franulović i Branko Joković 
               – općinski pročelnici; Ivo Burmas – direktor Komunalnih djelatnosti d.o.o., Damir  
                Andreis – direktor Komunalca d.o.o., Barbara Mirošević – direktorica Poduzetničkog 
                inkubatora Vela Luka d.o.o.
                                                                                             
Izočni :  Damir Vlašić, Maja Radman Barčot,  – vijećnici (opravdali izostanak),
              Ivan Bačić – vijećnik (nije opravdao izostanak);
              Ivo Žuvela - vijećnik Županijske skupštine (nije opravdao izostanak)

Predsjednik vijeća je na početku predložio vijećnicima da se očituju na  Zapisnik sa 13. sjednice vijeća na slijedećoj sjednici budući taj Zapisnik nisu dobili zajedno sa ostalim materijalima već sa malim zakašnjenjem. 

Vijećnici su se jednoglasno složili sa tim prijedlogom.

Predsjednik vijeća poziva vijećnike da se očituju o predloženom Dnevnom redu. 

Jednoglasno, sa 9 glasova ”za”, prihvaćen je slijedeći  

Dnevni red:
1. Vijećnička pitanja i prijedlozi
2. Odluka o pokretanju postupka donošenja novog Poslovnika Općinskog vijeća Općine 
Vela Luka
3. Odluka o osnivanju prava služnosti za polaganje vodovodnih cijevi u uvalama Slatina, Široka i Triporte 
4. Odluka o redu na pomorskom dobru 
5. Odluka o imenovanju Stručnog povjerenstva za provođenje postupka koncesije za obavljanje  komunalnog linijskog prijevoza putnika u cestovnom prometu na području Općine Vela Luka
6. Polugodišnji izvještaj o izvršenju Proračuna Općine Vela Luka za 2023.godinu 
7. Izvješće o radu načelnice za razdoblje siječanj – lipanj 2023.g. 


Točka 1. Vijećnička pitanja i prijedlozi
Pitanja i prijedloge postavili su vijećnici: Dino Žuvela, Joze Burmas, Ranko Surjan, Milijana Matas, Maja Andreis, Ivan Plantić, Deni Surjan i Nino Vlašić. 

Dino Žuvela:
1.(Načelnici): Je li kupljen teren za novi vatrogasni dom i u kojoj je fazi izrada projektne 
                       dokumentacije za izgradnju tog doma?                                                            1
2.(Načelnici): Što Općina namjerava poduzeti po pitanju nelegalnog prikupljanja otpadnog  
                       drva, namještaja i madraca kraj Reciklažnog dvorišta, te je li istina da je  
                       nedavno na Reciklažnom dvorištu intervenirao DVD i zašto?

3.(Načelnici): Kako je moguće da naš mještanin ne može dobiti od Načelnice odgovor na svoj  
                       upit i zbog čega, te što će se poduzeti da se to promijeni? (Pitanje se postavlja 
                       temeljem pisma kojeg su dobili vijećnici od tog mještanina a u kojem izražava 
                       nezadovoljstvo što Načelnica i stručne službe u Općini ne odgovaraju na  
                       njegove upite i žalbe.)

Joze Burmas:
4.(Načelnici): Kada će Velolučki poduzetnici dobiti zgradu inkubatora u kojoj će se moći 
                       smjestiti i započeti sa radom kao što je to slučaj u svim poduzetničkim  
                       inkubatorima a nije samo u Luci?

5.(Načelnici): Zašto uklonjeni usporivači prometa na dionici ceste Rive na Badu nisu 
                       zamijenjeni i kada će se to uraditi?

6.(Načelnici): Koliko je bilo sastanaka sa ŽUC-om u zadnju godinu dana na temu izgradnje 
                       Sjeverne zaobilaznice? Traži dostavu zapisnika sa tih sastanaka i pismeni 
                       odgovor.

Ranko Surjan:
7.(Načelnici): Što je sa projektom navodnjavanja Kruševa, Vrbovice i Bradata, te je li  
                       Županiji poslan upit za obrazloženjem?
 
8.(Načelnici): Je li u prostorno-planskoj dokumentaciji, odnosno u budućem projektu  
                       izgradnje obale u Veloj Luci uzeto u obzir kontinuirano povećanje razine  
                       mora?

Milijana Matas:
9.(Načelnici): Znaju li se podaci o rezultatima turističke sezone u Veloj Luci?
                                                        
Maja Andreis:
10.(Načelnici):Ima li kojih novina te u kojoj je fazi projekt sekundarne mreže kanalizacije?

11.(Načelnici):Kada kreću radovi na uređenju Meneginove kuće?

12.(Načelnici):Je li gotova Prometna studija, te što se bitnoga njome želi napraviti i kada? 

Ivan Plantić:
13.(Načelnici):Hoće li naša Općina, nakon izmjena poreznog sustava i Vladinog ukidanja  
                        prireza kao jednog od značajnijih izvora financiranja JLS, povećati porez na  
                        dohodak građana?                                                                     

14.(Načelnici):Hoće li naša Općina, nakon izmjena poreznog sustava i Vladinog povećanja  
                        maksimalne stope poreza na kuće za odmor s 2 eura na 5 po kvadratu, povećati  
                        porez na dohodak građana na maksimalnu stopu poreza?

15.(Načelnici):Koji su pomaci ostvareni u radu našeg Dječjeg vrtića zadnjih nekoliko           2
                        mjeseci?

Deni Surjan:
16.(Načelnici):Predlaže organizaciju sastanka sa svim Načelnicima i Gradonačelnicima otoka 
                        Korčule, Lastova i poluotoka Pelješca sa ciljem ostvarivanja bolje pomorske i 
                        zračne povezanosti sa Splitom i Dubrovnikom. Osvrće se na pismo vijećnice iz 
                        Trpnja i ovim putem joj se ispričava zbog njegovog nesagledavanja cijele slike 
                        jer loša povezanost otoka Korčule sa Splitom i Dubrovnikom nema veze sa  
                        Trpnjom već se radi o opsežnijoj problematici sa težištem na turizmu i  
                        trgovini, te kupovini našeg zemljišta i nekretnina od strane stranaca.

Nino Vlašić:
17.(Načelnici):Kada će proraditi javna rasvjeta od Grebena do Pomorsko putničkog  
                        terminala, te je li izdana Uporabna dozvola za projekt izgradnje 
                        kanalizacijskog sustava od Grebena do terminala?

18.(Načelnici):Kada kreće asfaltiranje lokalnih prometnica na području naše Općine a čija je 
                        realizacija planirana u tekućoj godini?

19.(Načelnici):Planira li Općina nastavak uređenja novih šetnica, na kojim područjima i kada, 
                        te jesu li za ovaj posao osigurana financijska sredstva?


Načelnica odgovara na postavljena pitanja:

Ad1) Odgovorit će pismenim putem.

Ad2) Kako Reciklažnim dvorištem upravljaju Komunalne djelatnosti, proslijedit će direktoru  
         pitanje i dostavit njegov pismeni odgovor. 

Ad3) Rado bi odmah odgovorila ali bi bilo nekorektno spominjati ime i prezime tog 
         mještanina pa će stoga dostaviti pismeni odgovor.

Ad6) Zatražen je pismeni odgovor pa će tako i učiniti.

Ad5) Usporivači prometa su uklonjeni jer nisu bili legalni i nisu imali suglasnost. Čim  
         dobijemo suglasnost, naručit ćemo nove i započeti sa izmjenom.

Ad4) Za Poduzetnički inkubator odabrana je čestica i osiguran teren, naručena je geodetska 
         podloga tog terena i u procesu je izrada idejnog projekta zgrade. Tako su ispunjeni  
         osnovni preduvjeti za rad Poduzetničkog inkubatora kao u ostalim sredinama.. Drago joj 
         je što je prepoznata naša inicijativa da poboljšamo uvjete u poduzetničkom smislu pa  
         nas je tako podržao Centar za poduzetništvo DNŽ, a partneri su nam još i Sveučilište u  
         Dubrovniku, te američki koledž i Srednja škola Vela Luka.

Vijećnica Ivana Prižmić se u 1818 sati pridružuje sjednici.

Ad7) DNŽ i Hrvatske vode su sufinancirali izradu idejnih rješenja i idejnih projekata za  
         navodnjavanje Kruševa, Vrbovice, Bradata, Potoračja, Malog polja u Lumbardi,   
        Čarskog polja i polja u Smokvici, te studiju izvodljivosti. Vršena je analiza isplativosti  3 
         i zaključak je da je perspektivan isključivo projekt navodnjavanja Čarskog polja jer je 
         tamo pronađen podzemni izvor vode. Ostali projekti nisu isplativi jer nemaju  
         alternativnih raspoloživih količina vode osim vode iz sustava javne vodoopskrbe.
         
Ad8) Radi se o projektu uređenja obale Kale-Vranac i upravo je uzimanje u obzir  
         kontinuiranog povećanja razine mora bio jedan od naših posebnih uvjeta. Za očekivati  
         je da su se u Glavnom projektu trebale takve stvari ugraditi da bi mi dali kasnije potvrdu 
         na taj projekt.

Ad9) Raspolaže podacima do 01.10.2023.g. prema kojima je u rujnu zabilježeno za 6% veći 
         broj dolazaka, te za 1,5% veći broj noćenja. Što se tiče statistike za prvih 9 mjeseci 
         2023.g., zabilježeno je 2,5% više dolazaka nego lani ali i 1,5% manji broj noćenja nego 
         lani. Treba uzeti u obzir da ove godine nije radio Hotel “Jadran” i da je u Hotelu 
         “Posejdon” jedan dio kapaciteta smještaja bio namijenjen za povećanu radnu snagu  
         izvana pa je bilo za očekivati smanjenje broja noćenja. Sveukupno – moramo biti  
         zadovoljni jer je nerealno očekivati povećanje svake godine.

Ad10)Novina u odnosu na travanj je rješavanje imovinsko-pravnih odnosa gdje je ostalo još  
          samo 10% za srediti. Tako ćemo spremno dočekati natječaje koji su u najavi budući je 
          ovo preskupi projekt kojeg ne možemo sami realizirati. On je ujedno važan i zato što 
          ćemo tada napokon trajno sanirati rupe po cestama koje sada privremeno zakrpavamo.

Ad11)Na prošlom vijeću osigurana su sredstva za ovu sanaciju. Odabran je izvođač radova 
          koji čeka da se vremenske neprilike smire i da uskoro može započeti sa sanacijom  
          kompletnog krova Meneginove kuće.  
  
Ad12)Prometna studija je gotova. Pokazala je neke nove stvari na koje se nije tako do sada 
          gledalo i potvrdila neke već od prije uočene stvari. Prije javne rasprave će svi vijećnici 
          dobiti na uvid cijelu studiju da bi mogli odlučiti se za najbolju varijantu. 

Ad13) i Ad14)Do sada je stopa poreza na kuće za odmor u Veloj Luci bila maksimalno 2 eura 
          po kvadratu. Vlada je povećala tu stopu na 5 eura po kvadratu. Općina neće povećati 
          svoju maksimalnu stopu na tu vrijednost. Analizom je utvrđeno i da više od 74% ljudi  
          koji plaćaju ovaj porez nisu s prebivalištem u Veloj Luci. Od 01.01.2024.g. plaćat će se  
          ovaj porez po stopi od 3 eura po kvadratu. Što se tiče prireza, on u Luci iznosi 9% i  
          plaća se više od 20 godina. Od prireza Općina uprihoduje 67 tisuća eura. Odlukom  
          Vlade prirez se ukida ali Općina neće zbog toga povećati porez na dohodak Lučanima.  
          Ove odluke idu prvo na javno savjetovanje. Znači da se njima ide u korist zaposlenih  
          građana i da im se plaće povećaju. Općina će nastojati da svoje građane dodatno ne  
          optereti sa rashodima. Jedino će isključivo u ljetnim mjesecima povećati cijenu javne  
          površine koja se nije mijenjala već 10 godina. Podsjeća ugostitelje i ostale poduzetnike 
          da mogu koristiti mjere pomoći za zapošljavanje preko Poduzetničkog inkubatora.

Ad15)Iako je projekt “Radost za obitelj” završen, Općina je zadržala zaposlenike i stručni 
          kadar koji je preko tog projekta bio zaposlen i financiran EU sredstvima a sada će se
[bookmark: _GoBack]          nastaviti financirati općinskim sredstvima. Činjenica je da država diktira plaće u 
          vrtiću tijekom svih ovih godina ali ih ona ne financira nego su se financirale iz  
          općinskog proračuna. Od ove godine se država uključila u sufinanciranje vrtića ali ne u  
          100%-nom iznosu. Stoga će se od 01.01.2024.god. cijena u vrtiću smanjiti za 30% u   
          svim grupama iako su se plaće za odgojiteljice povećale.                                             4
Ad16)Podržava prijedlog jer se već javila potreba da zajednički djelujemo. Nedavno smo 
          podržali inicijativu Načelnice Lastovo pa joj je drago što ćemo u ovu inicijativu  
          uvrstiti još i Pelješac.

Ad17)Uporabna dozvola za izgradnju kanalizacije i crpne stanice je gotova krajem rujna. 
          Čekalo se 3 mjeseca da ju županijsko tijelo izda. Time je Općina ispunila sve  
          preduvjete da PPT dobije uporabnu dozvolu. Javna rasvjeta nije bila dio toga već se  
          ona financira iz općinskog proračuna. Očekuje spajanje na trafo-stanicu do kraja ovog  
          tjedna. Pohvaljuje suradnju Komunalca i Komunalnih djelatnosti na obavljanju ovih 
          radova, kao i suradnju sa DNŽ-om i Hrvatskim vodama koje uz Općinu sufinanciraju 
          ovaj projekt.

Ad18)Asfaltiranje je trebalo biti početkom studenog. Na javnu nabavu su se javila 4 
           izvođača. Međutim, jedan je uložio žalbu na Odluku o odabiru i sad treba čekati 
           očitovanje Državne komisije za kontrolu javne nabave. Nadamo se da ćemo moći  
           krenuti sa radovima ili krajem ove ili početkom slijedeće godine. Asfaltirao bi se ulaz  
           u Gradinu, počelo bi se asfaltiranje Tudorovice u 2-3 faze, kao i nastavak asfaltiranja u  
           centru, od  konobe “Feral” do trgovine Tommy.

Ad19)Nastavili bi sa uređenjem šetnica od Restorana “Pod bore” do Restorana “Skalinada” u  
          slijedećih godinu i po dana. Dok se ne odabere prava varijanta uređenja prometa ne 
          znamo kako urediti park. Preskočit ćemo dio i ispred Zadružnog doma jer je projekt  
          uređenja Zadružnog doma  prijavljen među prioritetne projekte teritorijalne strategije  
          DNŽ pa ne znamo kako će to sve na kraju izgledati.

Predsjednik vijeća poziva vijećnike da kratko izraze svoje nezadovoljstvo ili zadovoljstvo s odgovorima Načelnice, ako za to imaju potrebu.

Dino Žuvela ističe povredu Poslovnika jer Načelnica već 4. ili 5. put ne odgovara usmeno na njegova pitanja niti daje razlog zbog čega će dostaviti pismeni odgovor na slijedećoj sjednici.

Načelnica također ističe povredu Poslovnika jer je na prošloj sjednici na sva pitanja vijećnika Žuvele odgovorila usmeno. Da joj se uputi pitanje u pravilnoj formi, direktno njoj, mogla bi usmeno odgovoriti a ovako mora pitanje proslijediti direktorima društava da daju odgovor.

Joze Burmas nije zadovoljan odgovorima na 5. i 4.pitanje jer nije na konkretno pitanje dobio konkretan odgovor. Zato poziva Načelnicu da mu odgovori: kada se očekuje zamjena usporivača prometa i kada će se izgraditi zgrada Poduzetničkog inkubatora?

Predsjednik vijeća objašnjava da je vijećnik Burmas već dobio odgovore od Načelnice a sa kojima nije zadovoljan. Po Poslovniku nema ponovnog odgovaranja. Što se tiče usporivača prometa, Načelnica je rekla da se treba dobiti suglasnost od policije pa vijećnik može policiji postaviti to pitanje.


Točka 2. Odluka o pokretanju postupka donošenja novog Poslovnika Općinskog vijeća Općine Vela Luka
Ivan Plantić, u ime Odbora za Statut i Poslovnik, izvješćuje da je Odbor sa 5 glasova “za”, prihvatio ovu odluku te to isto predlaže i vijećnicima.                                                             5
Dino Žuvela, u ime Kluba vijećnika HDZ-a, će podržati Odluku i nada se da će ona doprinjeti boljoj informiranosti javnosti. 
Ivanu Plantiću je drago što će i oporba podržati Odluku. Napominje da se ova odluka onda šalje na Odbor za Statut i Poslovnik koji u roku od 45 dana mora izraditi prijedlog novog Poslovnika, a koji onda ide na javnu raspravu i na vijeće.
Jednoglasno, sa 10 glasova “za”, donesena je 

ODLUKA
o pokretanju postupka donošenja novog Poslovnika Općinskog vijeća Općine Vela Luka
(prema materijalima u privitku)

Točka 3. Odluka o osnivanju prava služnosti za polaganje vodovodnih cijevi u uvalama Slatina, Široka i Triporte

Darko Franulović, Pročelnik Upravnog odjela za gospodarenje prostorom i komunalne djelatnosti, ukratko objašnjava Odluku. Ističe da su vijećnici naknadno dobili i grafički prikaz radi boljeg uvida.

Nino Vlašić, u ime Odbora za komunalnu infrastrukturu, izvješćuje da je Odbor sa 4 glasa “za” i 1 glasom “suzdržanim” prihvatio Odluku i isto predlaže vijećnicima.

Dino Žuvela, u ime Kluba vijećnika HDZ-a, izvješćuje da će oni podržati Odluku. Međutim, primjećuje da Općina kasni sa uknjižbom ovih nerazvrstanih cesta u kojima će se ukopati vodovodne cijevi. Nada se samo da to neće usporiti ovaj projekt.

Načelnica podsjeća da se na prošlom vijeću donjela Odluka o izmjeni Odluke o nerazvrstanim cestama upravo za Triporte. Općina je naručila izmjeru ceste u Triportama a geodeti su naložili  okrupnjavanje nekih segmenata te ceste pa je trebalo ažurirati postojeću Odluku. Oporbeni vijećnici nisu podržali tu Odluku a bez nje ne bismo mogli donjeti danas ovu Odluku. Stoga smatra da primjedba vijećnika Žuvele ne stoji jer smo baš za ovu cestu bili maksimalno ažurni.

Dino Žuvela ističe da o velikoj ažurnosti Općine govori podatak da se lokacijska dozvola za ovaj projekt ishodovala 13.09.2022.god. a tek na prošlom i sadašnjem vijeću donosimo potrebne odluke. On je osobno bio izuzet od rasprave na prošlom vijeću kod ove točke jer nije bilo grafičkohg prikaza. I sada se grafički prikaz dobio mailom kasnije a ne uz materijale.

Predsjednik vijeća skreće pažnju vijećniku Žuveli da je produžio dozvoljeno vrijeme za repliku.

Načelnica ističe da ovdje najveći dio neuknjiženih čestica prelazi preko županijske ceste. 

Jednoglasno, sa 10 glasova „za“, donesena je

ODLUKA
o osnivanju prava služnosti za polaganje vodovodnih cijevi u uvalama
Slatina, Široka i Triporte
   (prema materijalima u privitku)  
                                            
Točka 4. Odluka o redu na pomorskom dobru

Pročelnik Franulović čita obrazloženje Odluke.

Nino Vlašić, u ime Odbora za komunalnu infrastrukturu, izvještava da Odbor nije zauzeo stav jer su 2 glasa bila “za” i 2 glasa “suzdržana”.

Joze Burmas, u ime Kluba vijećnika HDZ-a, izvješćuje da će oni podržati Odluku iako se pribojavaju da se ona neće provoditi u praksi kao što se ne provodi ni Odluka o komunalnom redu s obzirom da već dugo komunalni redar ne radi. Pitanje je što će biti i sa pomorskim redarom.

Načelnica odgovara da ni ona ne zna kako će se stvari odvijati jer ne može utjecati na to hoće li se netko javiti na natječaj za pomorskog redara. Ova odluka se donosi sukladno Zakonu. Nakon nje se mijenja sistematizacija i ubacuje novo radno mjesto, onda vijeće donosi odluku o koeficijentu plaće za pomorskog redara i tek onda ide natječaj za pomorskog redara. Nada se najboljemu.

Jednoglasno, sa 10 glasova “za”, donesena je

ODLUKA
o redu na pomorskom dobru
(prema materijalima u privitku)


Točka 5. Odluka o imenovanju Stručnog povjerenstva za provođenje postupka koncesije za obavljanje  komunalnog linijskog prijevoza putnika u cestovnom prometu na području Općine Vela Luka
Nino Vlašić, u ime Odbora za izbor i imenovanja, izvješćuje da je Odbor sa 2 glasa “za”  prihvatio Odluku te isto predlaže vijećnicima.

Načelnica ukratko objašnjava Odluku.

Joze Burmas, u ime Kluba vijećnika HDZ-a, će podržati Odluku. Ističe da se sa ovom odlukom kasni jer je još prije godinu i po dana pitao Načelnicu je li pokrenula sve potrebne predradnje za koncesiju za obavljanje komunalnog linijskog prijevoza putnika. Odgovorila je da će se to realizirati u sklopu srednjoročnog plana davanja koncesija. Po svemu će terminal započeti sa radom a da linijskog prijevoza putnika neće biti. Linijski prijevoz putnika mogao je početi i prije novog terminala jer odavna postoji potreba za njim.
7
Načelnica podsjeća vijećnika Burmasa da ga je na prošlom vijeću pitala kada će novi terminal započeti sa radom ali da nije dobila odgovor. Objašnjava da je novi terminal prva i zadnja točka prometovanja komunalnog linijskog prijevoza putnika. PPT još uvijek nema uporabnu dozvolu pa tamo nije moguće ni pristupiti. U petak će biti tehnički pregled terminala. Znači da komunalni linijski prijevoz putnika nikako ne može početi bez terminala. Po planu će se raspisati ova koncesija u 2023.godini. I prometna studija je pokazala da će se ovim prijevozom rasteretiti prometna gužva u centru mjesta.

Ivan Plantić će podržati Odluku jer je dobra za Luku i Lučane. Ovo je 1.put od osnutka Općine Vela Luka da se uvodi komunalni linijski prijevoz putnika. Ovaj prijevoz i PPT su uzročno-posljedično povezani i ne mogu jedan bez drugog. O razlozima zbog kojih PPT nije pušten u rad jedino je Župan otvoreno progovorio i rekao da je to zato što naplatne kućice nisu isprojektirane. Naglasio je da ima lijepu suradnju sa Općinom Vela Luka. 

Dino Žuvela primjećuje da vijećnik Plantić drži političke govore i volio bi kad bi i njega Predsjednik vijeća upozorio da se drži teme točke. Smatra da Plantićevo i Načelničino izlaganje su u stvari izlika jer se govori da se nije moglo krenuti bez PPT-a, a istovremeno se reklo da je prometna studija pokazala da neovisno o terminalu je komunalni linijski prijevoz putnika neophodan.

Načelnica zaključuje da bi oporba najviše željela da Općina nešto zabrlja i da ova koncesija ne ide svojim putem a kako bi se Općinu optužilo što PPT nije započeo sa radom. Koliko je Općini stalo do PPT-a govori ta činjenica što je izbacila projekt kanalizacije do terminala iz projekta aglomeracije a koji bi se financirao EU sredstvima i što se borila za sredstva kod Hrvatskih voda. Smatra da vijećnik Žuvela ima drugačije kriterije za HDZ-ove vijećnike u odnosu na ostale vijećnike.

Dino Žuvela ističe neprijateljski stav Načelnice prema oporbi. Nije mu jasno zašto je uvredljiva konstatacija da se kasni sa linijskim prijevozom kad je to i prometna studija uočila? Zašto Načelnici smetaju dobronamjerne kritike oporbe a ne smeta joj neaktivnost SDP-ovih vijećnika, osim vijećnika Plantića, u raspravi? 

Predsjednik vijeća skreće pažnju govornicima da se ne ponavljaju u raspravi.

Načelnica podsjeća vijećnika Žuvelu da je ona na početku ponudila suradnju oporbenim vijećnicima a da je upravo on rekao da nikakva suradnja ne dolazi u obzir.

Ivan Plantić skreće pozornost da je Općina sredila kanalizaciju do terminala što je bio uvjet da PPT može dobiti uporabnu dozvolu. Podsjeća vijećnika Žuvelu da on dolazi iz oporbe a ne iz vlasti i da zato ne može određivati kad će i koliko SDP-ovi vijećnici govoriti. Također mu skreće pažnju da od 5 oporbenih vijećnika dva su neaktivna i ne dolaze na sjednice. 

Joze Burmas smatra prema osobnoj procjeni da će se PPT otvoriti do kraja mjeseca ili najkasnije do kraja godine a da komunalnog linijskog prijevoza neće biti za još 6 mjeseci.

Načelnica ističe da bi trebalo biti puno više kritika na račun neotvaranja PPT-a nego na linijski prijevoz putnika. Nada se ipak što skorijem početku rada PPT-a jer je to u interesu svih.

Dino Žuvela smatra da nije kvalificiran govoriti o velikom projektu PPT-a onaj tko nije na vrijeme realizirao puno manji projekt komunalnog linijskog prijevoza. Ističe da ni on kao vijećnik ne može već dugo doći do podataka o važnim projektima kao što je novi vrtić i  prometna studija.

Predsjednik vijeća ga prekida i daje opomenu jer se ne drži teme točke, te stavlja ovu odluku na glasovanje.

Jednoglasno, sa 10 glasova “za”, donesena je

ODLUKA
o redu na pomorskom dobru
 (prema materijalima u privitku)    

                                       
Točka 6. Polugodišnji izvještaj o izvršenju Proračuna Općine Vela Luka za 2023.godinu 

Pročelnica Upravnog odjela za proračun i financije, Ana Jobst, ukratko govori o ovom izvještaju.

Deni Surjan, u ime Odbora za proračun i financije, izvješćuje da je Odbor sa 3 glasa “za” prihvatio ovaj izvještaj i isto sugerira vijećnicima. 

Dino Žuvela, u ime Kluba vijećnika HDZ-a, neće podržati ovaj izvještaj. U njemu ne vidi ništa vezano za Prostorni plan, urbanističke planove, teren za novi vatrogasni dom, ulaganje u inrastrukturu Poduzetničke zone, izgradnju novog dječjeg vrtića. Žalosti ga podatak o povećanju prihoda od poreza na prodaju nekretnina za 118%, znači povećanju rasprodaje djedovine i iseljavanju dok se istovremeno u ovom periodu rodilo svega 10 djece. Također su povećani prihodi od poreza za 48% u odnosu na lani u istom periodu, a povećani su i rashodi za zaposlene za 35%, iz čega se onda dobro vidi gdje su se novci potrošili. Istovremeno se od EU sredstava izvuklo svega 100 tisuća eura.

Načelnica objašnjava da je povećanje rashoda za zaposlene zato što se kroz dva EU projekta zaposlilo skoro 20 ljudi i ne samo iz Luke, već i iz ostalih sredina na otoku Korčuli. Što se tiče rasprodaje imovine, smatra da je to osobna volja pojedinca i ovo povećanje kao i depopulacija i iseljavanje je preslika onoga što se događa u cijeloj RH. Stječe se dojam da je oporba protiv svega i da svugdje nalazi mane. Uvijek može bolje ali je zadovoljna jer je polugodišnje izvršenje Proračuna u 2023.god. za 41,88% bolje u odnosu na lani. Uspješno su odrađeni projekti: dovođenje kanalizacije do PPT-a, uređenje šetnica i tržnice, nastavak radova na uređenju Memorijalne zbirke Olivera Dragojevića, “Radost za obitelj” u djećjem vrtiću gdje se nastavilo sa poboljšavanjem uvjeta i sadržaja za djecu, “Pomažemo zajedno” kojim se pomagalo starima i bolesnima. Sredstva za poduzetnike i obrtnike su povećana za 80% u odnosu na lani a da ništa nisu patila izdavanja za škole, Dom zdravlja, te za udruge u sportu i kulturi.

Dino Žuvela replicira Načelnici da sigurno može bolje jer ni teren za Vatrogasni dom nismo kupili, ni donjeli već 10 godina novi Prostorni plan! Dobro je što su se zaposlili novi ljudi u vriću ali zaposlenici nisu sami sebi svrha. Očekuje se da će se zbog toga bolje raditi. Slaže se da je depopulacija problem i u drugim sredinama ali to nam ne smije biti opravdanje već trebamo na ovom problemu raditi.                                                                                           9
Načelnica zaključuje da je svaka daljna rasprava suvišna jer HDZ-ova oporba nije podržala ni jedno njezino izvješće o radu, ni jedan proračun a sada je na polovici svog 2.mandata. Očekivala je bolju suradnju sa HDZ-om. Vjeruje da će Lučani na slijedećim izborima znati ocijeniti tko je i koliko radio.

Dino Žuvela replicira navodeći konkretne primjere koliko je postojeći Prostorni plan zastario: ne poznaje Zakon o legalizaciji da se mogu legalizirati kuće i izvan građevinskog područja; postoji na stotine terena koji su uređeni građevinski tereni ali ljudi tu ne mogu graditi jer tako nije po Planu; ne može se rekonstruirati kuća jer je naš Plan izuzetno restriktivan. Prostorni plan čekaju poduzetnici, a on nam treba i za izgradnja novog vrtića na Močnom lazu. Prostorni plan je i demografska mjera jer zbog njega se ljudi iseljavaju. Zato mu nije jasno zašto se sa donošenjem Plana toliko čeka?

Ivan Plantić ističe povredu Poslovnika od strane vijećnika Žuvele jer  je ovaj prijavio repliku a nije replicirao već izlagao.

Načelnica odgovara Dinu Žuveli da je on, kao vijećnik i kao član Odbora, u svoje 2 godine mandata dobro bio upoznat sa svim u vezi Prostornog plana. Bio je na prezentaciji predstavnice firme koja izrađuje ove izmjene i dopune, na kojoj je ona predstavila nacrt Prostornog plana i istakla da je ovo presedan da Načelnica upoznaje vijećnike sa Planom prije javne rasprave. Slijedeći korak je bio dopis upućen Županiji u veljači 2023.g. sa pitanjem o ocjeni prihvatljivosti utjecaja PP na ekološku mrežu. Odgovor smo dobili nakon 6 mjeseci. Zatim se nastavilo sa redovnom procedurom izrade strateške procjene utjecaja na okoliš bez koje PP ne može ići na javnu raspravu. Stoga nije u redu da vjećnik Žuvela proziva Općinu za nerad. Svi ovi dokumenti su javno objavljeni na web stranicama Općine.

Dino Žuvela ističe da Načelnica ne govori da je i njoj i njezinom prethodniku istekla Odluka o pokretanju ovih izmjena jer se nisu donjele u roku od 2 godine. Ali zato naglašava da je čekala 6 mjeseci odgovor od Županije. 

Ivan Plantić, u ime Kluba vijećnika SDP-a i HNS-a, će podržati ovaj izvještaj jer smatra da se u Općini dobro radi. Ističe niz realiziranih projekata kao i činjenicu da će se smanjiti cijena vrtića te da je Općina Vela Luka jedna od rijetkih koja sufinancira medicinski potpomognutu oplodnju, a što je promaklo vijećniku Žuveli koji je samo isticao negativnosti. Budući se ove godine povećao interes za mjerama potpora poduzetnicima i obrtnicima, pita direktoricu Poduzetničkog inkubatora javljaju li se više obrtnici ili poljoprivrednici za ove mjere pomoći te je li najviše zahtjeva za pomoć za zapošljavanje i samozapošljavanje? On osobno zaključuje da se iz ovog povećanog interesa vidi koliko je Poduzetnički inkubator potreban Veloj Luci.

Barbara Mirošević, direktorica Poduzetničkog inkubatora Vela Luka, odgovara da se više javljaju poduzetnici iako su se u zadnje vrijeme malo više aktivirali i poljoprivrednici. Otvaranjem inkubatora se malo više radilo na oglašavanju pa je stoga i veći interes.

Dino Žuvela replicira Ivanu Plantiću da bolje čita materijale jer će tek po novoj godini doći do smanjenja cijene vrtića  a u izvještaju lijepo stoji da je došlo do povećanja prihoda od participacije roditelja. 

Načelnica objašnjava da je do povećanja ovih prihoda došlo jer su se osigurali dodatni prostori za djecu pa je povećanjem broja djece došlo do povećanog broja participacije.        10   
Joze Burmas pita Načelnicu na kojoj stavci u izvršenju Proračuna se nalazi izrada geodetske podloge i idejno rješenje za Poduzetnički inkubator? Što se tiče zajedništva, podsjeća Načelnicu da upravo ona nije 2 puta prihvatila prijedlog HDZ-a o potpredsjedniku vijeća.

Načelnica replicira vijećniku Burmasu da o potpredsjedniku vijeća ne odlučuje Načelnica već vijećnici. Što se tiče suradnje, oporba je dala u ovom dvogodišnjem mandatu samo 1 prijedlog da se uvedu božićnice za umirovljenike, a onda je glasala protiv tog amandmana i protiv Proračuna čiji je sastavni dio bio taj amandman o božićnicama. Račun za izradu geodetske podloge za inkubator ne može biti u ovom izvještaju jer je ona bila gotova u kolovozu a ovo je izvještaj do 30.06.2023.g. To će biti vidljivo u drugom polugodištu a iz ovog izvještaja mogu se vidjeti općenito podaci koliko se uložilo za inkubator od njegovog osnivanja do 30.06.2023.g.

Joze Burmas replicira Načelnici da nije istina da je HDZ bio protiv amandmana za božićnice za umirovljenike kad su ga upravo oni predložili. HDZ nije podržao u kompletu Proračun.

Načelnica zaključuje da su činjenice da je HDZ predložio amandman o božićnicama, Načelnica ga je prihvatila, a onda je HDZ glasao protiv Proračuna čiji je sastavni dio bio taj amandman.
 
Sa 8 glasova “za” i 2 glasa “protiv”, donesen je

POLUGODIŠNJI IZVJEŠTAJ
o izvršenju Proračuna Općine Vela Luka za 2023.godinu
(prema materijalima u privitku)


Točka 7. Izvješće o radu načelnice za razdoblje siječanj – lipanj 2023.g
Načelnica ukratko objašnjava ovo izvješće.
Dino Žuvela, u ime Kluba vijećnika HDZ-a, primjećuje mali broj akata koje donosi Načelnica. Sve se svodi na imenovanja, kadroviranja i slično. Izvješće obiluje protokolarnim i društvenim aktivnostima, a nema ništa vezano za razvoj mjesta. U ovom razdoblju se vijeće sastalo samo 2 puta, a Načelnica je ta koja predlaže odluke za vijeće. Općina je već duže vrijeme bez pravnika koji je prijeko potreban za prijave na projekte i za poštivanje složenih zakonskih procedura. Već duže vrijeme nema ni komunalnog redara što dovoljno govori kako se Načelnica brine za komunalne poslove. Ističe da se u ovom periodu isplatilo samo 10 potpora za novorođenu djecu što dovoljno govori o demografskim mjerama Općine.
Načelnica ističe da je vijećnik Žuvela govorio u ime Kluba vijećnika HDZ-a što je suprotno Poslovniku jer za to treba na sjednici nazočiti najmanje 4 vijećnika HDZ-a, a večeras ih je prisutno samo 2. Ipak nije prijavila povredu Poslovnika i pustila je vijećnika Žuvelu da govori. Općina već duže nema komunalnog redara jer je na bolovanju. Raspisala je natječaj za njegovu zamjenu na koji se nitko nije javio. Na raspisani natječaj za Pročelnika Upravnog odjela za opće i imovinsko-pravne poslove također se nitko nije javio. Nije Načelnica kriva što nema interesa za to kao što nije njezina krivica što se u ovom periodu rodilo 10 djece. Istina je da su bile 2 sjednice vijeća i prvu sjednicu je HDZ-ova oporba napustila                 11
kod točke Vijećnička pitanja. Jasno joj je da neće zauvijek biti Načelnica i isključivi joj je cilj da radi što bolje i da doprinese boljim životnim uvjetima u Luci. Oporba je želi ocrniti i toga će biti još kako se izbori bliže. Sigurna je da će na kraju moći svakome pogledati u oči a ne zna hoće li to moći i oporbeni vijećnici.
Dino Žuvela replicira Načelnici da su pale teške riječi i svaki put je tako kad se kaže nešto što nije pohvala. O tome da oporba surađuje vidi se i na ovoj sjednici gdje su od 8 točaka podržali njih 6. Načelnica ima svoja prava ali i obaveze i odgovorna je za loše stvari.
Sa 8 glasova “za” i 2 glasa “protiv”, donesen je
ZAKLJUČAK
o primanju na znanje i prihvaćanju Izvješća o radu Načelnice za razdoblje
siječanj-lipanj 2023.godine.
(prema materijalima u privitku)

